Khalid Sheik Mohamed do të dalë para një gjykate civile në Nju Jork
Prokurori i Përgjithshëm i Shteteve të Bashkuara, Erik Holder tha se bashkë me të do të gjykohen edhe 4 të pandehur të tjerë
Njoftimi për gjyqin u bë në Uashington nga prokurori i përgjithshëm i Shteteve të Bashkuara Erik Holder. Kalid Sheik Mohamed dhe katër bashkpunëtorë të tjerë po mbahen në bazën ushtarake të Gjirit të Guantanamos në Kubë. Administrata e presidentit Bush donte që ata të dilnin para gjykatave ushtarake, dhe pikërisht për këtë arsye, vendimi i zotit Holder për t’i gjykuar ata në gjykata civile tregon një ndryshim të madh në strategjinë ligjore të administratës së presidentit Obama. Presidenti Obama u pyet për këtë çështje gjatë një konference të përbashkët për shtyp me kryeministrin japonez në Tokio. Zoti Holder u tha gazetarëve se synon të kërkojë dënimin me vdekje për pesë komplotuesit e dyshuar. Zoti Holder njoftoi gjithashtu se pesë të ndaluar të tjerë në bazën Guantanamo do të dalin para komisioneve ushtarake, duke përfshirë organizatorin e shpërthimit në anijen USS Cole në Jemen në vitin 2000. Vendimi për t’i gjykuar komplotuesit e 11 shtatorit në gjykata civile u mirëprit nga grupe si Bashkimi Amerikan i Lirive Civile, por u kritikua nga disa republikanë si i papërgjegjshëm. Anëtari republikan i kongresit Peter King nga Nju Jorku. Edhe të afërmit e viktimave reaguan. Djali i Grisel Mojer ishte zjarrfikës që vdiq në Nju Jork gjatë sulmit në Qendrën Botërore të Tregëtisë. Por gjykimi i çështjes së 11 shtatorit në gjykata civile paraqet edhe sfida ligjore thotë analisti ligjor i rrjetit televiziv CBS, Andrju Kohen. Megjithatë, prokurori i përgjithshëm Erik Holder thotë se vendimi i njoftuar dje është pjesë e një procesi më të gjerë për të mbyllur burgun e Guantanamos siç është urdhëruar edhe nga presidenti Obama. Por zoti Holder thotë se do të jetë e vështirë që administrata ta mbyllë burgun deri në afatin e 22 janarit vitin e ardhshëm, meqenëse ka hasur vështirësi në transferimin e disave që janë miratuar për lirim.